Bujinkan - Wikipedija

# Bujinkan

### Izvor: Wikipedija

| Predloženo je da se ovaj članak spoji sa člankom Bujinkan dojo. (Rasprava)

Ovaj članak ili odjeljak nije wikipediziran. Tekst članka treba preurediti u wikitekst.
Potom uklonite ovaj predložak.

BUJINKAN DOJO

Bujinkan Dojo je osnovao Sôke Masaaki Hatsumi u čast svog učitelja Sôke Toshitsugu Takamatsua. To je internacionalna organizacija, čije je sjedište u Japanu, gradu Noda shi, provinciji Chiba ken.

Bujinkan Dojo u prijevodu znači "Dvorana Božanskog ratnika" ili "Mjesto gdje vježba Božanski ratnik".

U Bujinkan Dojo-u se podučava devet škola tradicionalnih ratničkih vještina. Šest od njih su stare Samurajske škole, koje su također učile, vježbale i koristile Ninje, dok su preostale tri škole isključivo Ninja škole. Svaka od tih škola nastala je na temelju stilova ratnika, koji su te vještine razvijali u ratnim i borbenim situacijama kroz mnoga stoljeća, te ih prenosili sa koljena na koljeno. Stoga je Hatsumi Soke još nazvao ovu vještinu i Ninpo Budo Taijutsu.

Masaaki Hatsumi Sôke je nasljednik i poglavar tih devet škola koje su se kroz stolječa prenosila sa učitelja na učenika, a koje je na njega prenio njegov učitelj Toshitsugu takamatsu Soke. Danas je Masaaki Hatsumi Sôke (nasljednik i nosilac tradicije) objedinio sve te škole u jednu vještinu nazvavši je Bujinkan Ryu, a škole se zovu:

Togakure ryu Ninjutsu – 34. Sôke. Gyokko ryu Kosshijutsu – 28. Sôke Koto ryu Koppojutsu – 18. Soke Kukishinden ryu Happo Bikenjutsu – 28. Sôke Shinden Fudo ryu Dakentaijutsu – 26. Sôke Takagi Yoshin ryu Jutaijutsu – 17. Sôke Gikan ryu Koppojutsu – 15. Sôke Gyokushin ryu Ninjutsu – 21. Sôke Kumogakure ryu Ninjutsu – 14. Sôke

Iako se svih devet škola podučava kao jedna objedinjena škola, svaka od njih ima svoju povjest i tradiciju, svoje tajne, svoje tehnike i taktike, svoja oružja i svoj način borbe i upotrebe tih oružja u borbi.

Tradicionalni Ninja je morao savladati i biti savršen u 18 osnovnih kategorija ratničkih vještina nazvane Bugei Juhappan. U Bujinkan Dojo -u se i danas podučavaju neke od ovih ratničkih vještina:

1. Seishin Tekky Kyoyo – duhovno i umno usavršavanje 2. Taijutsu – vještina goloruke borbe koje uključuju tehnike i vještine Taihenjutsua, Dakentaijutsua, Koppojutsua i Koshijutsua). 3. Ken jutsu / Biken jutsu – vještina upotrebe Samurajske sablje - Daisho, Ninja To – Ninja mača, Tanto, Kodachi, i dr. 4. Bo jutsu – vještina upotrebe raznih vrsta štapova i motki 5. Shuriken jutsu – vještina bacanja oštrica 6. So jutsu – vještina upotrebe i borbene tehnike kopljem 7. Naginata jutsu – vještina upotrebe i borbene tehnike japanskom helebardom 8. Kusarigama – vještina upotrebe oružja sa oštricama sa lancem 9. Kayaku jutsu – vještina upotrebe vatrenog oružja i oruđa, vatre i eksploziva 10. Henso jutsu – vještina prerušavanja i oponašanja 11. Shinobi Iri – vještina tajnog kretanja, nevidljivosti i načina prodiranja i ulaženja 12. Ba jutsu – vještina jahanja i konjaništvo 13. Sui ren – vještina borbe u vodi: kretanja u vodi i ronjenje 14. Bo ryaku – strategija i taktika borbe u urbanim sredinama i otvorenim prostorima 15. Cho Ho – špijunaža 16. Inton jutsu – vještina sakrivanja, izbjegavanja i kamuflaže, upotreba Goton po 17. Chi Mon - geografija 18. Ten mon - meterologija

Međutim sve te tehnike i vještine u Ninpo Budo Taijutsu imaju i svoje podvještine, koje se podučavaju pod 9 škola Bujinkana.

Sedamdesetih godina prošlog stoljeća Hatsumi Soke je po prvi puta prezentirao Bujinkan Dojo i jedini je počeo podučavati Ninjutsu i Ninpo Budo Taijutsu tehnike u svijetu. Do tada se o Ninjutsu nije znalo ništa ili gotovo ništa. To je izazvalo veliku pažnju i golemi publicitet po cijelom svijetu.

Nažalost nakon toga se ubrzo pojavljuju razni samozvani i lažni "majstori i učitelji" ove ratničke vještine, za koju prije toga gotovo nitko nije ništa znao ni spominjao (pa čak ni u Japanu), koji pokušavaju zavarati ljude lažno se predstavljajući i prodavajući im laži i neistine.

Hatsumi Soke se od tada strahovito bori da ovoj vještini staroj više od 1000 godina, osigura status koji ona istinski zaslužuje, a koji ide protiv pogrešnog mišljenja kojima pojedini filmovi i diletantski novinari prikazuju Ninje i Ninjutsu kao plačenike i ubojice, a ne kao časne i istinske majstore ove ratničke vještine, koju su koristili ovu vještinu za svoju samoobranu i preživljavanje, te poboljšavanje sebe kao osobe i ratnika. Konačno Hatsumi Soke-u to i uspijeva, te u današnje vrijeme Ninjutsu i Bujinkan dobivaju status koji zaslužuje, gdje se počinje uviđati kvaliteta, istinska vrijednost i sveobuhvatnost ove vještine, te se dobivaju mnoga priznanja.

Danas Hatsumi Soke podučava na redovitim treninzima u Budokanu Tokyo (veliki kompleks za vježbanje borilačkih vještina) te u Bujinkan Honbu Dojo-u (glavni Dojo) – Bujinden.

Soke je od sredine osamdesetih godina prošlog stolječa podučavao na TaiKai seminarima po cijelom svijetu, na kojima je prenosio svoje učenje i na kojima su prisustvovali učesnici iz cijelog svijeta, a sada samo u Japanu. Ratnička vještina Bujinkan Ninpo Budo taijutsu (link) je prezentirana i podučava se u više od 40 zemalja. Tisuće učenika putuje svake godine u Japan, kako bi primili direktno učenje od Soke Hatsumia i njegovih Shihana. To podrazumjeva Shidoshi-e i Shihan-e (glavne učitelje) koji su odgovorni za širenje tradicije Ninja ratnika u svojim zemljama.

Hatsumi Soke je odredio pravila i etiku za priključivanje Bujinkan Dojo-u, koju primjenjuju Shihani i Shidoshi u svojima zemljama.

BUJINKAN SEISHIN DOJO CROATIA

Premda se Ninjutsu u Hrvatskoj vježba od 1986.g. (Dean Rostohar, Škola ratničkih vještina Bujinkan Seishin Dojo - Croatia, osnovana je tek 1993. godine na zahtjev i uz patronat Soke Masaaki Hatsumi-a, a osnovao ju je Dean Rostohar, jedini praktičar istinskog Ninjutsua u Hrvatskoj. Ime školi u Hrvatskoj "Bujinkan Seishin Dojo" dodjelio je Hatsumi Soke, a ono prevedeno znači "Škola Božanskog ratnika iskrenog (istinskog) srca"! Učitelji i Instruktori škole obučavali su se u Japanu i širom Svijeta na mnogim treninzima i seminarima koje je održavao Hatsumi Sôke i drugi majstori visokih stupnjeva iz Japana i Svijeta.

Bujinkan Seishin Dojo je osnovan kako bi se proučavale i podučavale tradicionalne ali i realne moderne tehnike Ninjutsu-a (Ninpo Budo taijutsua) iz devet tradicionalnih škola ratničkih vještina, po učenju Soke-a Masaaki Hatsumi-a. Učenje se provodi po programu koji je napravio Soke Hatsumi, TenChiJin Ryaku no Maki, te po temama koje svake godine izabere Soke.

Podučavanje i vježbanje se izvodi na tradicionalni način kako su to nekada radili drevni Ninja ratnici, ali također i moderan način, kako to danas rade mnoge Specijalne postrojbe. Trening u školi je baziran na realnosti te efikasnosti kroz borbene tehnike.

Škola okuplja veliki broj srednjoškolaca, studenata i ostalih mladih zaljubljenika u ovu ratničku vještinu, uključujući HV i Policiju. To je najveća Bujinkan škola u Svijetu i broji preko 100-tinjak odraslih članova, čime se i Hatsumi Soke vrlo ponosi.

U Hrvatskoj su održani mnogi seminari i demonstracije Ninjutsua kako bi se javnost upoznala sa ovom vještinom. Do sada je održano više od 130 seminara u Hrvatskoj, te više od 100 demonstracija u Hrvatskoj i inozemstvu. Škola je također prezentirana u raznom tisku, na radiu (HRadio, Radio 101, Omladinski Radio, Radio Velika gorica, Radio Zadar, Radio Vrbovec, Radio Bjelovar, Radio Slavonski Brod, Radio Osijek) i Televiziji (HTV1/2, OTV, Austrijska TV, Mađarska TV Duna i RTL Plus,Japanska TV Asahi), a surađivali su i sa časopisima za borilačke vještine "Sensei", "Samurai" i "Budo Internacional",japanski "Budo & Bujutsu" i dr.

Danas Bujinkan Seishin Dojo - Croatia, zauzima značajno mjesto u borilačkim vještinama u Hrvatskoj, ali i u Svijetu. Školu pohađa veliki broj učenika, ali ostaju samo oni čistog srca - Seishin. Mnogi vrlo brzo odustaju zbog posebnih i teških treninga, gdje se velika pažnja obrača povećanju psihofizičkih sposobnosti učenika. Bujinkan učenici nisu samo izvanredni borci, već su to mladi ljudi, koji su našli pravi put u životu bez loših navika i poroka. Škola Bujinkan Seishin Dojo je na glasu kao mjesto gdje se mladi uče o pravim životnim, ljudskim i moralnim vrijednostima i zbog toga su vrlo ponosni.

Osim Zagreba gdje je Shibu (glavni Dojo) za Hrvatsku, otvoreni su Bujinkan Seishin Dojo-i u Pakracu,Vrbovcu i u Rijeci,te sekcija u Osijeku .

Dobavljeno iz "http://hr.wikipedia.org../../../b/u/j/Bujinkan.html"

Kategorije: Članci predloženi za spajanje | Nedostaju wikipoveznice | Potrebno wikipedizirati | Borilački sportovi

##### Views

- Članak
- Razgovor
- Trenutna inačica

##### Traži